cyanic-selkie/wikianc huggingface dataset:
Pinokkio (vuoden 1976 piirrossarja)
Suomessa sarja esitettiin 1990-luvulla MTV3-kanavalla, jossa suomenkielisenä kertojana toimi Raila Hämäläinen saksankielisen ääniraidan päälle. Sarjan tunnuskappaleen suomeksi levytti Jenni Mäkikalli vuonna 1986 julkaistulle Lasten TV-suosikit -kokoelmalevylle. Japaninkielisessä sarjassa on eri alkumusiikki.
Tamias bulleri
Tamias bulleri eli Neotamias bulleri on maaoravien sukuun kuuluva jyrsijä, joka on kotoperäinen Meksikossa. Lajiin kohdistuu suuri uhka hävitä luonnosta. Nisäkäsnimistötoimikunta ehdotti lajin suomenkieliseksi nimeksi ”meksikontikutakua”.
Männiku
Männiku on asuinalue Nõmmen kaupunginosassa Tallinnassa. Sen pinta-ala on 447 hehtaaria ja väkiluku 5 826 henkeä (1.1.2018). Vuoden 2014 alussa asuinalueen väestöstä 60 prosenttia oli virolaisia.
Choconta
Choconta on nivelkärsäisten (Hemiptera) lahkoon ja sylkikaskaiden (Cercopidae) heimoon kuuluva hyönteissuku. Kaikki suvun 5 lajia elävät endeemisenä Kolumbiassa, Perussa ja Boliviassa. Suvun nimi on annettu Kolumbiassa sijaitsevan kaupungin, Chocontán, mukaan.
Lino Pizzi
pienoiskuva Lino Pizzi (s. 25. syyskuuta 1942 Rivara) on italialainen roomalaiskatolinen piispa. Hänet vihittiin papiksi 18. kesäkuuta 1966 ja nimitettiin Forlì-Bertinoron hiippakunnan johtoon 12. marraskuuta 2005. Piispaksi vihkiminen seurasi 22. tammikuuta 2006. Pääkonsekraattorina toimi Paolo Romeo, jota avustivat Benito Cocchi ja Vincenzo Zarri. Pizzi asetettiin virkaansa 29. tammikuuta.
Josef Breuer
Josef Breuer (15. tammikuuta 1842 Wien – 20. toukokuuta 1925 Wien) oli itävaltalainen lääkäri ja fysiologi, jonka työ loi perustan psykoanalyysille ja Sigmund Freudin uralle.
Breuer ja psykoanalyysi
Breuer tunnettaneen parhaiten työstään Anna O:n tapauksessa. Peitenimellä Anna O. tunnettu Bertha Pappenheim (1859–1936) kärsi halvauskohtauksista, tunnottomuudesta sekä näköaistin ja puheen häiriöistä. Breuer havaitsi Anna O:n oireiden katoavan tai lieventyvän, kun tämä kuvaili oireitaan hänelle. Tämän psykoterapiatapauksen katsotaan johtaneen psykoanalyysin syntyyn.
Vuonna 1895 Breuer ja Sigmund Freud julkaisivat kirjan Tutkielmia hysteriasta (Studien über Hysterie), jossa he esittelivät Anna O:n ja muita potilastapauksia. O. L. Zangwill arvioi, että Freudin ja Breuerin potilaskertomukset olivat Freudin teorian ja psykoanalyysin käytäntöjen perustana ja Breuerin panos oli erityisen tärkeä juuri katarsis-käsitteen ja katarttisen menetelmän kehityksessä sekä hysterian ja fantasian ymmärtämisessä.
Historioitsija Peter Gay on todennut, että vaikka Breuer loi perustan psykoanalyysille, Freud teki tarvittavat johtopäätökset.
Muu toiminta
Breuer osoitti ensimmäisenä kiertäjähermon vaikutuksen hengityksen toimintaan. Tämä refleksi tunnetaan Hering–Breuer-refleksinä. Toisistaan riippumatta Breuer ja Ernst Mach osoittivat, että sisäkorvassa sijaitsevan tasapainoelimen toiminta perustuu elimen sisältämän nesteen liikkeisiin. – Breuer nimitettiin Wienin tiedeakatemian jäseneksi vuonna 1894.
Yksityiselämä
Josef Breuerin isä oli juutalainen uskonnonopettaja Leopold Breuer ja äiti Herta o.s. Semler. Breuer avioitui Mathilde Altmannin kanssa 1868 ja pariskunta sai viisi lasta. Breuer teki yhteistyötä Sigmund Freudin kanssa ja oli tämän ystävä aina Studien über Hysterie -kirjan julkaisemiseen asti 1895, jolloin he alkoivat vieraantua toisistaan.
Tškalovskajan metroasema (Jekaterinburgin metro)
Tškalovskaja on yksi Jekaterinburgin metron asemista. Se avattiin 28. heinäkuuta 2012.
Carmelo Bossi
Carmelo Bossi (15. lokakuuta 1939 Milano – 23. maaliskuuta 2014 Milano ) oli italialainen nyrkkeilijä ja olympiamitalisti.
Bossi saavutti Rooman 1960 olympialaisissa hopeaa kevyessä keskisarjassa eli alle 71-kiloisissa. Hän hävisi loppuottelussa yhdysvaltalaiselle Wilbert McClurelle tuomariäänin 1–4.
Ammattilaisena Bossi voitti 17. toukokuuta 1967 välisarjan Euroopan-mestaruusottelussa ranskalaisen Jean Josselinin pistein. Hän menetti tittelin 14. elokuuta 1968 hävitessään alankomaalaiselle Fighting Mackille teknillisellä tyrmäyksellä yhdeksännessä erässä. Hän voitti kevyen keskisarjan maailmanmestaruuden 9. heinäkuuta 1970 ottaessaan pistevoiton yhdysvaltalaisesta Freddie Littlestä. Tittelin hän menetti 31. lokakuuta 1971 japanilaiselle Koichi Wajimalle.
Raitanuolimonni
Raitanuolimonni eli nuoli-imumonni (Otocinclus affinis) on imumonnien (Loricariidae) heimoon kuuluva kalalaji. Se on helppohoitoinen akvaariokalana.
Gregory van der Struik
Gregory van der Struik on australialainen pasunisti ja säveltäjä. Hänestä tuli Australian oopperan ja baletin orkesterin ensipasunisti vuonna 1987. Hän on ollut aktiivinen solistina ja säveltäjänä paitsi Australiassa, myös Kiinassa ja Euroopassa.
Van der Struik valmistui Sydneyn musiikkikonservatoriosta. Häntä kuullaan useilla CD-levyillä, jotka on julkaistu osana vuonna 1990 käynnistettyä Trombonis Australis -projektia.
Raitanuolimonni
Luonnossa raitanuolimonnia tavataan Rio de Janeirossa Brasiliassa, jossa se elää voimakkaasti virtaavissa puroissa.
Raitanuolimonnia on vaikeaa saada lisääntymään akvaario-olosuhteissa. Luonnossa se syö leviä, joita se raaputtaa kivistä irti karheilla huulillaan.
Soman kaivosonnettomuus
Soman kaivosonnettomuus tapahtui 13. toukokuuta 2014 Somassa Turkissa. Räjähdystä seurasi tulipalo, minkä seurauksena 301 kaivostyöläistä sai surmansa Turkin vakavimmassa teollisuusonnettomuudessa.
Kaivosonnettomuudet ovat yleisiä Turkissa huonon työturvallisuuden vuoksi. Toiseksi pahimmassa kaivosonnettomuudessa vuonna 1992 kuoli 263 ihmistä.
Tuhannet mielenosoittajat vaativat hallituksen ja pääministeri Recep Tayyip Erdoğanin eroa.
Tanskan vastarintaliike
pienoiskuva|Tämän panssariauton rakensivat Tanskan vastarintaliikkeen jäsenet Frederiksværkin rautatietehtailla, ja sitä käytettiin toiminnassa 5. toukokuuta 1945 natsiryhmittymiä vastaan. Auton kunnossapidosta vastaa Tuborg-säätiö ja se on nykyisin Tanskan vastarintaliikkeen museossa. Tanskan vastarintaliike on yhteisnimitys niille tanskalaisille ryhmille, jotka muun muassa sabotaasi-iskuilla ja salamurhilla taistelivat natsi-Saksan miehitystä vastaan toisen maailmansodan aikana. Taistelutoimintaan osallistui vain pieni osa tanskalaisista. Kaksi suurinta järjestöä olivat Holger Danske ja BOPA (Borgerlige Partisaner, "kansalaispartisaanit"). Holger Danskissa oli noin 350 jäsentä, joista 64 surmattiin. BOPAssa oli korkeimmillaan noin 400 jäsentä (sodan loppuvaiheessa 175), joista 38 surmattiin.
Liikkeet tekivät itsekin surmatöitä, joiden uhreina oli erityisesti ilmiantajina pidettyjä tanskalaisia. Holger Dansk teki yli sata sabotaasi-iskua ja tappoi noin 200 natsien kanssa yhteistyötä tehnyttä tanskalaista. BOPA, joka oli alun perin kommunistinen järjestö, teki noin tuhat iskua. BOPAn perustajat olivat tanskalaisia Espanjan sisällissodan veteraaneja. BOPA teki kesäkuun 1944 loppupuolella Riffelsyndikatet-asetehtaaseen niin voimakkaan pommi-iskun, että tehtaan toiminta pysähtyi lopullisesti.
Merkittävä toimija oli 16. syyskuuta 1943 perustettu Danska frihetsråd. Järjestö toimi eri ryhmien toiminnan koordinaattorina, jakoi niille liittoutuneiden Tanskaan toimittamia aseita ja piti yllä maanalaista tiedotusverkostoa julkaisemalla lehtiä ja lentolehtisiä.
Lokakuussa 1943 Saksan poliisivoimat alkoivat pidättää Tanskan juutalaisia, mutta vastarintaliike auttoi 7 000 juutalaista turvaan Ruotsiin. Myös jotkut Tanskan miehityshallinnossa toimineet saksalaiset avustivat juutalaisten joukkopakoa Ruotsiin. Kuitenkin 485 juutalaista saatiin pidätettyä ja lähetettiin keskitysleirille Theresienstadtiin Tšekkoslovakiaan.
Saksalaisten tappio ja heidän vetäytymisensä Tanskasta keväällä 1945 ei aiheuttanut niin suurta kaaosta ja koston kierrettä kuin monissa muissa miehitetyissä maissa. Joitakin tanskalaisten keskinäisiä yhteenottoja kyllä oli.
The Serpent
The Serpent (Isossa-Britanniassa nimikkeenä Fires of Hate) on vuonna 1916 ensi-iltansa saanut Raoul Walshin ohjaama yhdysvaltalainen mykkä draamaelokuva, jonka pääosassa on Theda Bara.
Juoni
Maalta kotoisin olevaa Vania Lazaria pahoinpitelee herttua, joka murhaa Vanian rakastajan ja lähettää tytön Lontooseen, missä Vaniasta tulee kuuluisa näyttelijä. Herttua näkee hänen esiintyvän, mutta ei tunnista häntä. Herttua saa tietää, että hänen poikansa on haavoittunut. Tästä Vania keksii suunnitelman kostaakseen häntä kohdistuneet vääryydet.
Cubix
Cubix on korealainen animaatiosarja.
Juoni
Sarja seuraa Connor-nimistä poikaa, joka muuttaa isänsä, Grahamin, kanssa Kuplakaupunkiin. Hän tapaa Abby-nimisen tytön, ja tämän robotin, Dondonin, johon hän törmää. Bottivarikolla Dondonia korjatessa Connor löytää Cubix-nimisen robotin, hän aikoo seuraavana päivänä korjata Cubixin. Hänellä on 24 tuntia aikaa korjata Cubix, aluksi se ei onnistunut. Mutta kun tohtori K sieppaa robotin, jossa on solexia, Cubix alkaa toimia. Pelastettua robotin Cubix liittyy bottivarikon porukkaan. Selvisi, että tohtori K kerää solexia jotta hän voisi herättää jättiläisrobottinsa nimeltä Kulminaattori. Cubix lentää Kulminaattorin tunneyksikköön ja tuhoaa sen. Mutta samalla hänen oma solexinsa loppuu. Kun Connor yrittää korjata Cubixiä, hänen uskonsa Cubixiin tuo solexia bottivarikon ylle ja herättää Cubixin taas eloon.
Toisella kaudella tohtori K luo robotin, nimeltä Kilobot, jolla on kyky kopioida tuhannen robotin voimat. Connor, Cubix ja heidän ystävänsä joutuvat jälleen taistelemaan tohtori K:ta vastaan. Myöhemmin Kilobot pettää tohtori K:n ja aikoo vallata Kuplakaupungin ja koko maailman tohtori K:n luomilla Zomboteilla. Cubix ja Kilobot ottavat yhteen ja kaikki Zombotit sammutetaan. Lopulta Connor ystävineen käyttää Megazombottia imemään Kilobotin tunneyksikön ja Kuplakaupunki ja koko maailma pelastuivat
Suomenkieliset
Englanninkieliset
Afanasjevo
Afanasjevo (aikaisemmin Zjuzdino, Зюздино) on kaupunkimainen taajama, kaupunkikunta ja Afanasjevon piirin hallinnollinen keskus Kirovin alueella Venäjällä. Se sijaitsee Kaman rannalla 251 kilometriä Kirovista itään. Asukkaita on 3 400 henkeä (vuonna 2009).
Paikkakunta mainitaan ensimmäisen kerran vuonna 1607 nimellä Zjuzdinon pogosta. Nykyinen nimitys perustuu Athanasios Aleksandrialaiselle omistettuun kirkkoon. Kaupunkimaisen taajaman statuksen Afanasjevo sai vuonna 1966.
Afanasjevossa toimii metsäteollisuusyritys. Taajamassa on keskikoulu, musiikkikoulu, lasten luomistyön keskus, kirjasto, pankki, posti ja poliklinikka. Paikallislehtenä ilmestyy Prizyv (”Kutsu”).
Petteri Tikkanen
Petteri Tikkanen (s. 1975 Iisalmi) on suomalainen sarjakuvataiteilija ja kuvittaja, koulutukseltaan taiteen maisteri Taideteollisesta korkeakoulusta. Hän on kotoisin Iisalmesta.
Tikkanen piirsi City-lehden Walter de Campin Sisäpiiri-palstalle ja toimittaa Patto-omakustannelehteä. Hän on voittanut Kemin sarjakuvakilpailun kaksi kertaa, vuosina 1997 ja 1998. Tikkasen sarjakuva-albumi Eero sai vuoden 2010 Sarjakuva-Finlandian. Tikkasen albumi Kanerva ja kirottu lokki (2008) on käännetty myös ranskaksi.
Vuonna 2011 Tikkanen sai Taiteen keskustoimikunnan jakaman kuvittajien ja sarjakuvataiteilijoiden 2000 euron arvoisen kirjastoapurahan. thumb|Petteri Tikkanen: Iisalmen silhuetti Iisalmen Kirkkopuistossa (2022). Tikkanen on tehnyt synnyinkaupunkiinsa Iisalmeen Iisalmen silhuetti -nimisen muistomerkin, joka esittelee 12 iisalmelaislähtöistä merkkihenkilöä silhuetteina. Teos on Kirkkopuistossa Juhani Ahon patsaan läheisyydessä, ja se paljastettiin vuonna 2022.
Hurley Haywood
Hurley Haywood (s. 4. toukokuuta 1948 Chicago, Illinois, Yhdysvallat) on uransa päättänyt yhdysvaltalainen kilpa-ajaja.
Haywoodin meriittilistalla on kolme Le Mansin 24 tunnin ajon yleiskilpailun voittoa vuosilta 1977, 1983 ja 1994. Vuonna 1973 Hurley sijoittui kolmanneksi Pohjois-Amerikan Can-Am -sarjassa ja seuraavana vuonna hän ajoi niin ikään kolmanneksi Watkins Glenin kuuden tunnin ajossa. 1977 Martini Porschen tiimissä ajetun LeMansin voiton ohessa Haywood sijoittui Yhdysvaltain IMSA Camel GT Challengen kakkossijalle Bob Hagelstadin teamin Porschella. 1978 Haywood osallistui niin ikään Martini Porschella Le Mansin 24 tunnin kilpailuun ja sijoittui sillä kertaa kolmanneksi. Tämän jälkeen Haywood ajoi Euroopan ja Yhdysvaltain urheiluautosarjoissa ilman mainittavaa menestystä ja kokeili myös kaudella 1981 kolmen kilpailun verran Indy Car luokkaa. 1982 Haywood ajoi C-ryhmän Rothmans Porschella kolmanneksi Le Mansin 24 tunnin kilpailussa yhdessä Al Holbertin ja Jürgen Barthin kanssa.
1985 Haywood sijoittui kolmanneksi IMSA Camel GT Prototyyppien sarjassa Group44 teamin C-ryhmän Jaguarilla. Suurimmassa osassa sarjan osakilpailuista Haywoodin ajajaparina oli britti Brian Redman
Vuodesta 2000 alkaen Haywood kilpaili enää Grand American Rolex -sarjassa, ensin protyyppiluokassa ja viimeiset vuotensa 2011 ja 2012 GT3-luokassa ilman mainittavaa menestystä.
Vallintaoikeus
Vallintaoikeus tarkoittaa oikeutta hallita omaisuutta ja oikeutta tehdä siihen liittyviä oikeustoimia. Tarkemmin jaotellen vallintaoikeuteen sisältyy oikeus
Hurley Haywood
Haywood on avoimesti homoseksuaali.
Vallintaoikeus
Vallintaoikeus on hallintaoikeutta laajempi käsite. Hallintaoikeus sisältää ainoastaan oikeuden pitää omaisuutta hallussaan, käyttää sitä ja hoitaa sitä tavanomaisin toimenpitein.
Nykyisen avioliittolain mukaan kumpikin puoliso vallitsee omaisuuttaan tietyin rajoituksin. Rajoitukset on lueteltu avioliittolain (234/1929) pykälissä 37–39. Avioliittolakia edeltäneen lainsäädännön aikana solmituissa niin sanotuissa vanhoissa avioliitoissa mies pääsääntöisesti vallitsi niin puolisoiden yhteistä kuin vaimon yksityistä omaisuutta. Säännöstä poiketen vaimo vallitsi työansioitaan, avioehtosopimuksessa hänelle määrättyä omaisuutta sekä lahjakirjalla tai testamentilla hänen vallintaansa määrättyä omaisuutta. Miehen vallintaoikeutta rajoitti myös se, että hän tarvitsi vaimon kirjallisen suostumuksen luovuttaessaan ja kiinnittäessään yhteistä tai vaimon kiinteää omaisuutta. Vanhoja avioliittoja koskeneessa pesäerossa kumpikin puoliso sai oman omaisuutensa vallintaansa ja vastasi vain omista veloistaan.
Botanitšeskajan metroasema
Botanitšeskaja on yksi Jekaterinburgin metron asemista. Se avattiin 28. marraskuuta 2011.
Artur Pikk
Artur Pikk (s. 5. maaliskuuta 1993 Tartto) on virolainen jalkapalloilija, joka on elokuusta 2020 lähtien edustanut Veikkausliigassa pelaavaa KuPSia. Pikk on pelipaikaltaan vasen puolustaja.
Tallinnan Levadia hankki Pikkin pelaajaoikeudet vuonna 2009. Sen jälkeen hämn pelasi lainalla ensin lainalla tartolaisissa HaServ Tartussa ja JK Tammekassa. Ensiesiintyminen Meistriliigassa tapahtui 2. huhtikuuta 2011 FC Levadian riveissä. Vuosina 2013 ja 2014 hän oli voittamassa Levandian joukkueessa Viron mestaruutta.
Helmikuussa 2016 Pikk kirjoitti kolmivuotisen sopimuksen valko-venäläisen pääsarjajoukkue BATE Barysaun kanssa. Hän oli voittamassa BATEn riveissä Valko-Venäjän cupia vuonna 2016. Samana vuonna hän oli voittamassa myös Valko-Venäjnä mestaruutta. Elokuussa 2017 Pikk ja BATE purkivat hänen sopimuksensa. Lokakauussa 2017 Pikk teki sopimuksen Slovakian pääliigan MFK Ružomberokin kanssa. Seuraavana kesänä 2018 hän siirtyi Puolan pääsarjan Miedź Legnican riveihin kaksivuotisella sopimuksella.
Artur Pikk siirtyi elokuussa 2020 Suomeen Veikkausliigajoukkue Kuopion Palloseuran (KuPS) riveihin. Hän pelasi syyskautena kahdeksan ottelua ja voittamassa KuPS:n riveissä Suomen mestaruuspronssia.
Pikk teki A-maajoukkuedebyyttinsä Viron maajoukkueessa kesäkuussa 2014 Tadžikistania vastaan.
Saavutukset
Meistriliiga (Viro):
Veikkausliiga (Suomi):
Giulio Saraudi
Giulio Saraudi (3. heinäkuuta 1938 Civitavecchia – 20. huhtikuuta 2005 Civitavecchia) oli italialainen nyrkkeilijä ja olympiamitalisti.
Saraudi saavutti Rooman 1960 olympialaisissa pronssia raskaassa keskisarjassa eli alle 81-kiloisissa. Hän hävisi välierissä puolalaiselle Zbigniew Pietrzykowskille.
EM-kilpailuissa Saraudi saavutti pronssia Luzernissa 1959 sekä voitti kultaa Belgradissa 1961.
Eric Gross
Eric Gross (1926 Wien – 17. huhtikuuta 2011) oli Australiassa toiminut säveltäjä. Hän opiskeli pianonsoittoa Wienissä Hans Erich Apostelin johdolla. Vuonna 1938 hän muutti Englantiin, jossa hän opiskeli Trinity College of Musicissa ja sittemmin Aberdeenin yliopistossa Reginald Barrett-Ayresin johdolla. Hän sai lopulta musiikin tohtorin arvon.
Gross työskenteli neljätoistavuotiaasta alkaen pianistina yhtyeissä ja orkestereissa sekä studiosäestäjänä BBC:lle. Työskenneltyään Ceylonilla (nykyinen Sri Lanka) ja Uudessa-Kaledoniassa hän asettui Sydneyyn vuonna 1958. Hän opetti aluksi Sydneyn konservatoriossa ja sitten vuosina 1960–91 Sydneyn yliopistossa.
Gross oli mieltynyt jazztyyleihin, joiden lisäksi hänen tuotantoonsa vaikuttivat hänen maailmanmatkailunsa ja kokemuksensa erilaisista kulttuureista. Hänen teoksissaan on kuultavissa itävaltalaisia, skotlantilaisia, aasialaisia ja eteläamerikkalaisia vaikutteita. Vuonna 1998 Grossista tehtiin Australian ritarikunnan jäsen.
Booster Gold
Booster Gold, siviilinimeltään Michael Jon Carter on DC Comicsin kustantama sarjakuvahahmo ja supersankari, jonka loi Dan Jurgens. Hahmo teki ensiesiintymisensä Booster Gold -sarjakuvan numerossa 1 vuonna 1986.
Sarjakuvissa
Michael Jon Carter syntyi köyhään perheeseen 29. joulukuuta 2442 Gothamissa. Hänen perheeseensä kuului vanhempien lisäksi kaksoissisko Michelle, heidän isänsä kuitenkin jätti perheen hävittyään kaikki rahat uhkapelien vuoksi. Carter pääsi myöhemmin opiskelemaan Gothamin yliopistoon jalkapallo stipendin avulla. Hänestä tuli myös koulunsa paras pelinrakentaja, jolla oli loistava tulevaisuus edessään. Sittemmin Carterin isä palasi pitkän poissaolon jälkeen ja suostutteli poikaansa lyömään vetoa pelaamistaan peleistä. Carter jäi kuitenkin kiinni ja menetti mahdollisuutensa pelata ammattilaisena jalkapalloa. Hän jätti myös opiskelun kesken ja haki töitä yövartijana Metropolisin avaruusmuseosta. Vartijavuorojensa aikana Carter opiskeli näyttölaitteen kautta menneisyyden supersankareista ja superrikollisista, erityisesti 1900-luvun ajalta. Hän ryhtyy sitten varastamaan erinäisiä laitteita museon turvarobotin Skeetsin avustuksella. Carter vie muun muassa Avaruussankarien legioonan lentosormuksen ja Brainiac 5:n suojakenttiä luovan vyön.
Hän käytti Rip Hunterin aikakonetta matkustaakseen 1900-luvulle Metropolisiin, jossa Carter yritti tulla supersankariksi. Hän otti supersankarinimekseen Goldstar ja perusti oman yhtiön nimeltä Goldstar Inc, joka tunnetaan myöhemmin nimellä Booster Gold International. Lisäksi hän häpeilemättä mainosti itseään kuuluisuuden ja rikkauden toivossa, mikä ärsytti muita sankareita. Carter palkkasi muun muassa Dirk Davisin agentikseen saatuaan uransa alkuvaiheessa paljon kuuluisuutta. Myöhemmin Davis paljastui ihmismetsästäjäksi, joka vei kuukausien ajan rahaa Carterin tililtä. Tämä huomasi varkauden ja onnistui kukistamaan ihmismetsästäjän, mutta oli joutunut vararikkoon.
Carter sai myöhemmin uuden sankarin nimen pelastettuaan Yhdysvaltain presidentin Ronald Reaganin. Hänet tunnettiin koulun jalkapalloilun aikana lempinimellä Booster ja sekoili sanoissaan yrittäessään kertoa presidentille olevansa Goldstar. Presidentti Reagan lopulta esitteli Yhdysvalloille uuden sankarin nimeltä Booster Gold.
Hänen syntymästään lähtien muut DC-universumin hahmot ovat vihjailleet, että Booster Goldilla on suurempi tarkoitus kuin hän tietää.
František Škroup
thumb|right|[[Antonín Machekin muotokuva Škroupista, 1840]]
Booster Gold
Sarjakuvissa
Monimutkaisen aikamatkustusmekaniikan vuoksi Boosterin tulevaisuus, joka "tällä hetkellä" toimii tuntemattomalta aikakaudelta aikamatkustuskoulutuksen saaneen vaimonsa kanssa, valvoo edelleen menneisyyttään ja poikaansa ja varmistaa, että Rip Hunter antaa menneelle minälleen oikean koulutuksen. Vanhempi Booster toimii täysin nimettömänä, ja hänellä on pääsy muihin "aikakadonneisiin" varusteisiin kuin pukuun, kuten Superboyn näennäisesti tuhoutuneisiin "supersuojalasiin".
František Škroup
František Škroup (3. kesäkuuta 1801 Osice – 7. helmikuuta 1862 Rotterdam) oli tšekkiläinen säveltäjä, urkuri ja kapellimestari. Hänen säveltämänsä on muun muassa Tšekin kansallislaulu Kde domov můj. Hänen tuotantoonsa kuuluu myös oopperoita. Hän työskenteli muun muassa espanjalaisen synagogan urkurina ja teatterin kapellimestarina.
Booster Gold
Sarjakuvissa
Ennaltaehkäisyparadoksin vuoksi tuleva Booster paljastuu kokeneemmaksi aikamestariksi kuin hänen poikansa Rip Hunter, mutta myös, että hän henkilökohtaisesti antoi Ripin kouluttaa menneisyyttään. On myös vihjattu, että Hypertime-konseptin poistuminen yksinkertaisen retconin sijaan on Boosterin työtä, koska hän antoi tulevaisuudessa tehtäväksi leikata poikkeavia aikajanoja jokaisesta Multiversumin universumista.
Legion of Super Heroes
Vuonna 2006 Booster Goldilla oli myös mykkä cameorooli sarjan Legion of Super Heroes avausjaksossa, jossa se oli siivoojana Teräsmiehen museossa.
Justice League Action
Booster Gold esiintyy animaatiosarjassa Justice League Action, jossa häntä ääninäyttelee Diedrich Bader.
Smallville
Booster Gold esiintyy Smallvillen viimeisellä tuotantokaudella jaksossa Booster, jossa häntä esittää Eric Martsolf. Myös hänen apurinsa Skeets esiintyy.
The Death and Return of Superman
Booster Gold esiintyy lyhytelokuvassa The Death and Return of Superman, jossa häntä esittää Joe Bereta.
Batman and Harley Quinn
Booster Gold esiintyy animaatioelokuvassa Batman and Harley Quinn, jossa häntä ääninäyttelee Bruce Timm.
Qayenin maanjäristys 1997
Qayenin maanjäristys oli 10. toukokuuta 1997 Khorasanin maakunnassa Iranin pohjoisosassa tapahtunut voimakas maanjäristys. Siitä käytetään myös nimityksiä Ardekulin tai Qaenin maanjäritys. Järistys oli voimakkuudeltaan 7,3 momenttimagnitudia, ja sen keskus sijaitsi noin 270 km etelään Mašhadista Ardekulin kylässä. Järistys oli vuoden kolmas, ja se aiheutti runsaasti tuhoa. 1 567 ihmistä kuoli ja yli 2 300 loukkaantui. Maanjäristys jätti noin 50 000 kodittomiksi tuhoten yli 15 000 kotia. Yhdysvaltain geologisen tutkimuslaitoksen mukaan järistys oli vuoden 1997 tuhoisin. Varsinaista järistystä seurasi noin 155 jälkijäristystä. Järistys sai alkunsa Iranin ja Afganistanin välistä rajaa pitkin kulkevassa siirroksessa tapahtuneesta murtumasta.
Järistyksen aiheuttamat tuhot
Maanjäristyksen arvioitiin aiheuttaneen tuhoja noin 100 miljoonan dollarin edestä. Alueelle lähetettiin huopia, telttoja, vaatteita ja ruokaa. Lisäksi pelastusryhmiä lähetettiin auttamaan paikallisia vapaaehtoisia pelastustöissä. Maanjäristys tuntui noin 500 000 neliökilometrin suuruisella alueella Mašhadin Kermanin ja Yazdin kaupungeissa. Suurimmat tuhot aiheutuivat noin sadan kilometrin mittaisella kaistaleella järistyskeskuksen ja Birjandin välillä. Maanjäristys aiheutti maanvyörymiä, jotka tuhosivat savesta rakennetut talot. Kokonaisia teitä tuhoutui, ja yhdessä kylässä 110 tyttöä menehtyi kylän koulun sorruttua.
Pelastustyöt
Alueelle lähetettiin useita tuhansia vapaaehtoisia auttamaan pelastustöissä. Iranin Punainen Puolikuu lähetti 9 000 telttaa, 18 000 huopaa ja ruokaa. Iranin hallitus lähetti yhteensä 80 tonnia tarvikkeita Mashadiin, mistä pelastustöitä koordinoitiin.
Ranska lähetti alueelle rahtikoneen, jossa oli huopia, telttoja, vaatteita ja ruokaa. Sveitsin viranomaiset puolestaan lähettivät pelastusryhmän ja ihmisten etsimiseen koulutettuja koiria. Useita tarvikkeita kuljettaneita lentokoneita Euroopasta ja Arabimaista saapui Mashadiin 14. toukokuuta. Yhdysvallat lupasi tarjota apua, jos Iran sitä pyytäisi. Brittiläinen pelastusryhmä International Rescue Corps yritti lähettää ryhmän alueelle, mutta Iranin hallitus ei myöntänyt tälle viisumia. Useat Persianlahden alueen maat lähettivät osanottonsa järistyksessä kuolleiden omaisille.
Alueen vaikeakulkuisuuden vuoksi avun jakamisessa oli ongelmia, ja tiestön tuhoutumisen myötä apua jouduttiin osin jakamaan helikoptereilla.
Pelastusoperaatio jatkui jonkin aikaa, mutta Iranin hallitus lopetti pelastustyöt 14. toukokuuta.
Shakkipelin keksijän palkkio
Shakkipelin keksijän palkkio on vanhaan tarinaan perustuva matemaattinen probleema. Kirjallisuudessa tarinan mainitsi tiettävästi ensimmäisenä arabialainen Abu l’Abbas Ahmad ibn Khallikanin vuonna 1256.
Sopimus palkkiosta
Tarinan mukaan intialainen kuningas Shiram pyysi myös matemaatikkona tunnettua suurvisiiri Sissa ben Dahiria kehittämään uuden strategisen lautapelin ja lupasi tälle pelin keksimisestä suuren palkkion. Sissa ben Dahir keksi shakin. Ruhtinas ihastui peliin ja kysyi keksijältä, mitä tämä halusi palkkioksi. Keksijä pyysi palkkioksi ”ainoastaan” niin monta vehnän (tai tarinan eräiden versioiden mukaan riisin) jyvää kuin saadaan koko shakki­laudalta, jos niitä asetetaan sen ensimmäiselle ruudulle yksi, toiselle ruudulle kaksi, kolmannelle neljä, neljännelle kahdeksan ja edelleen jokaiselle ruudulle kaksi kertaa niin monta kuin edelliselle ruudulle. Ruhtinas ensin arveli tällaisen palkkion olevan niin vähäinen, että hän jopa ihmetteli, miksi keksijä ei pyytänyt suurempaa palkkiota. Todellisuudessa se kuitenkin osoittautui niin suureksi, että tällaisen vilja­määrän toimittaminen pelin keksijälle oli mahdotonta.
Jyvien lukumäärä
Shakkilaudalla on 64 ruutua. Näin ollen tämä jyvien lukumäärä voidaan laskea geometrisen sarjan osasummana:
Tämä summa eli jyvien kokonais­luku­määrä on yli 18 triljoonaa – täsmälleen laskettuna 18 446 744 073 709 551 615. Sama luku saadaan myös siirtojen luku­määräksi Hanoin torniprobleemassa 64 renkaalla.
Tarinaa käytetään usein kuvaamaan sitä, kuinka suuriin lukuihin eksponentiaalinen kasvu piankin johtaa.
Sekä vehnän että riisin jyvän massa on tyypillisesti noin 50 milligrammaa. Näin ollen palkkio vastaisi noin 18,4·1018 · 50 mg = 9,2·1020 mg = 9,2·1011 t eli noin 920 miljardia tonnia vehnää tai riisiä. Vertailun vuoksi voidaan todeta, että koko maailman vuotuinen vehnäsato 1990-luvulla oli noin 540 miljoonaa tonnia ja riisisato hieman pienempi. . Näin ollen palkkio vastaisi noin 1700-kertaisesti koko maailman vuotuista vehnä- tai riisisatoa.
Lähteet
Weizenkornlegende Leyenda de Sisa
Pikkukudu
Pikkukudu (Tragelaphus imberbis) on Afrikassa elävä nautaeläinlaji.
Tuntomerkit
Pikkukudu on siro ja solakka antilooppi, jolla on 11-15 hyvin selvää pystyä kylkijuovaa harmaanruskeassa turkissaan. Uroksella on koko selän pituudelle ulottuva harja, naarailla se on vain hartioiden alueella. Uroksen sarvet kasvavat jopa 90 sentin pituisiksi. Paino vaihtelee pikkukudulla 90–100 kiloon ja ruumiin pituus 160–175 senttimetriin. Eläimen säläkorkeus on 95–105 senttiä ja sen hännän pituus on 30–40 senttiä.
Levinneisyys
Pikkukudun levinneisyys ulottuu Etiopiaan, Etelä-Somaliaan, Sudanin eteläosiin, Itä-Ugandaan, koko Keniaan ja Koillis-Tansaniaan. Lajin elinympäristö on akasiasavannia, mutta se ei elä kovin avoimilla seuduilla, vaan puolikuivilla pensaikkoalueilla. Siellä turkin väristä ja juovikkuudesta on etua eläimen sulautumiseen ympäristöön. Todellisuudessa pikkukudu tarvitseekin hyvän suojavärin, sillä lajilla on runsaasti vihollisia. Aikuinen kudu sopii saaliiksi leopardille, leijonalle, hyeenalle ja hyeenakoiralle. Nuoria yksilöitä saalistavat myös servaali, karakali, paviaani ja suuret käärmeet.
Ravinto
Pikkukudun ravintoon kuuluu pensaiden ja puiden lehdet. Mikäli vettä on tarjolla, ne käyvät juomassa säännöllisesti.
Lentopallon miesten Euroopan olympiakarsinta 2012
Lentopallon miesten Euroopan olympiakarsintaturnaus 2012 pelattiin Sofiassa, Bulgariassa 8. –13. toukokuuta 2012. Italia voitti loppuottelun Saksaa vastaan ja selviytyi Lontoon olympiaturnaukseen
Pikkukudu
Lisääntyminen
Naaraan kantoaika on noin 220 vuorokautta ja se synnyttää tavallisesti vain yhden poikasen.
Lentopallon miesten Euroopan olympiakarsinta 2012
Lopulliset sijoitukset
Ranska ja Tšekki, jotka eivät selvinneet Euroopan karsinnan lopputurnaukseen jatkavat myös maailmankarsinnassa ranking sijoitustensa ansiosta.
Rakvere JK Tarvas
Seura tunnettiin vuosina 2004–2008 nimellä VJK Rakvere, ja vuosina 2008–2011 Rakvere FC Flora.
Afanasjevon piiri
thumb|200px|Afanasjevon piiri Kirovin alueen kartalla. Afanasjevon piiri on kunnallinen itsehallintoalue Kirovin alueella Venäjällä. Sen pinta-ala on 5156 neliökilometriä. Asukkaita on 14 600 henkeä (vuonna 2009).
Riukukäävät
Riukukäävät (Fuscoporia) on arinakääpiin aiemmin luettu lehtipuilla kasvava kääpäsuku, joka on DNA-analyysien perusteella oma sukunsa. Suomen lajistosta siihen luetaan nykytietämyksen mukaan konttakääpä (F. contigua), etelänkääpä (F. ferruginosa) ja riukukääpä (F. viticola). Myös lounakääpä (F. ferrea) saattaa olla löydettävissä Suomesta, onhan sitä ainakin Ruotsissa ja Norjassa.
Afanasjevon piiri
Afanasjevon piiri sijaitsee Kaman yläjuoksulla Kirovin alueen koillisosassa. Lännessä se rajoittuu Omutinskin ja pohjoisessa Ylä-Kaman piireihin, idässä Permin aluepiiriin ja etelässä Udmurtiaan. Pinta-alasta 88 % on metsää. Hyötykaivannaisiin kuuluvat hiekka, sora ja turve.
Vuonna 1929 perustetun hallintopiirin nimenä oli aluksi Zjuzdinon piiri. Vuonna 1935 siitä erotettiin Biserovon piiri, joka vuonna 1955 liitettiin jälleen Zjuzdinon piiriin. Nykyisen nimensä piiri sai vuonna 1963.
Piiriin kuuluu Afanasjevon kaupunkimainen taajama (kaupunkikunta) ja kuusi maalaiskuntaa: Biserovo, Bor, Gordino, Itšetovkiny, Lytka ja Pašino. Hallinnollinen keskus on Afanasjevo, josta on 251 kilometriä alueen pääkaupunkiin Kiroviin.
Seudulla asuu Zjuzdinin komeina tunnettu komipermjakkiryhmä, joka on 1900-luvun aikana nopeasti sulautunut venäläisiin. Vuonna 2002 komipermjakkeja laskettiin olevan 351 henkeä. Kaupunkiväestön osuus on 23,2 %.
Pääelinkeinoja ovat maatalous ja metsäteollisuus. Lisäksi on pienimuotoista elintarviketeollisuutta.
Paanutoukka
Paanutoukka (Ctenolepisma lineata) on toukkasukahäntäisiin kuuluva alkeellinen, sokeritoukkaa muistuttava hyönteinen.
Täysikasvuinen yksilö on noin 15 millimetriä pitkä. Paanutoukan erottaa varsinaisesta sokeritoukasta se, että sen selässä on usein neljä tummanruskeaa raitaa. Se on myös vähemmän kiiltävä ja rakenteeltaan vanhempi. Myös paanutoukan tuntosarvet ja häntäsukaset ovat huomattavasti pidemmät. Nuoret yksilöt ovat vaaleanruskeita ja niissä on vaaleanpunaista väriä aina neljänteen kuorenvaihtoon saakka, noin kuukauden ikäiseksi kuoriutumisen jälkeen.
Yhdysvalloissa paanutoukka on levinnyt maan itäosasta Georgiaan ja Arkansasiin saakka. Sitä esiintyy myös Kaliforniassa.
Paanutoukka viihtyy ihmisasumusten kellareissa, seinärakenteiden raoissa ja ullakoilla, joissa sitä voi esiintyä suuriakin määriä – erityisesti paanukattoisissa taloissa. Se viihtyy myös kukkapenkkien rakenteissa perustusten vierellä ja autotalleissa. Alalaji Ctenolepisma lineata pilifera on yleinen Pohjois-Kalifornian maaseudulla.
Harmaajalkatikutaku
Harmaajalkatikutaku (Tamias canipes eli Neotamias canipes) on maaoravien sukuun kuuluva jyrsijä. Se on kotoperäinen New Mexicon ja Texasin osavaltiossa, Yhdysvalloissa. Sen luonnollinenmukainen elinympäristö on lauhkeat metsät. Suomen Lajitietokeskuksen ylläpitämän laji.fi -palvelun mukaan lajin suomenkielinen nimi on harmaajalkatikutaku.
Pääsküla
Pääsküla on asuinalue Nõmmen kaupunginosassa Tallinnassa. Sen pinta-ala on 661 hehtaaria ja väkiluku 9 955 henkeä (1.1.2018). Vuoden 2014 alussa asuinalueen väestöstä 80 prosenttia oli virolaisia.
Wiki-merkintäkieli
thumb|350px|Wikiteksti [[Wikipedian käytössä.]] Wiki-merkintäkieli tai wikiteksti on kevyt merkintäkieli, jota käytetään wikisivustoilla kuten Wikipediassa. Se on yksinkertaistettu vaihtoehto HTML-kielelle. Wikiohjelmisto muuntaa merkintäkielen HTML:ksi verkkoselaimia varten.
First It Giveth
First It Giveth on yhdysvaltalaisen rockyhtye Queens of the Stone Agen kappale, joka julkaistiin kolmantena singlenä yhtyeen kolmannelta albumilta Songs for the Deaf 18. elokuuta 2003. Kappale on yhtyeen laulaja Josh Hommen ja basisti Nick Oliverin kirjoittama ja sille kuvattiin aiempien singlejen tapaan musiikkivideo.
”First It Giveth” ylsi Britannian singlelistalla parhaimmillaan sijalle 33. Singlen B-puolena julkaistiin kaksi cover-kappaletta ja kaksi remixiä.
Rahumäe
Rahumäe on asuinalue Nõmmen kaupunginosassa Tallinnassa. Sen pinta-ala on 162 hehtaaria ja väkiluku 3 115 henkeä (1.1.2018). Vuoden 2014 alussa asuinalueen väestöstä 84 prosenttia oli virolaisia.
Release (Pet Shop Boysin albumi)
Release on Pet Shop Boysin 1. huhtikuuta 2002 julkaisema albumi.
Luettelo Suomen diplomaattisista edustajista Etelä-Amerikassa
Tämä on luettelo Suomen diplomaattisista edustajista Etelä-Amerikassa. Luettelossa ovat mukana kaikki historialliset edustajat kohdemaittain.
Bogotá (Kolumbia)
Vuodesta 1992 Suomen suhteita Kolumbiaan hoiti Caracasin suurlähettiläs ja vuodesta 2017 Suomen uusi suurlähetystö on ollut toiminnassa sitä ennen suhteita hoiti  Liman suurlähettiläs.
Caracas (Venezuela)
Caracasin suurlähetystö lakkautettiin vuonna 2011.
Tuottajalevy
Tuottajalevy on äänite, jonka (miltei) jokaisella kappaleella on jokin vieraileva artisti, joka on useimmiten eri henkilö kuin levyn tuotannosta ja sävellyksestä vastaava artisti/artistit, joka/jotka on ilmoitettu äänitteen artistiksi/artisteiksi. Termi on yleinen etenkin suomalaisessa hip hopissa.
Tamias cinereicollis
Tamias cinereicollis tai Neotamias cinereicollis on maaoravien sukuun kuuluva jyrsijä. Se on kotoperäinen Yhdysvalloissa Arizonan ja New Mexicon osavaltiossa.
Stereo Love
Stereo Love -single myi Suomessa kultaa vuonna 2010.
Fernando Atzori
Fernando Atzori (1. kesäkuuta 1942 Ales – 9. marraskuuta 2020 ) oli italialainen nyrkkeilijä ja olympiavoittaja.
Sardinialainen Atzori voitti Tokion vuoden 1964 olympialaisissa kultaa kärpässarjassa eli alle 51-kiloisissa. Hän voitti loppuottelussa puolalaisen Artur Olechin tuomariäänin 4–1.
Atzori siirtyi ammattilaisnyrkkeilijäksi vuonna 1965. Hän voitti kärpässarjan Euroopan-mestaruuden 25. tammikuuta 1967 voittamalla Firenzessä käydyssä mestaruusottelussa ranskalaisen René Libeerin pistein. Hän piti titteliä hallussaan yli viisi vuotta kunnes hävisi 3. maaliskuuta 1972 Bernissä sveitsiläiselle Fritz Chervetille teknillisellä tyrmäyksellä 11. erässä. Hän otti avoimena olleen EM-tittelin uudelleen nimiinsä 28. kesäkuuta 1973 Novarassa voittamalla ranskalaisen Dominique Cesarin tyrmäyksellä 12. erässä. Hän menetti mestaruuden jälleen Fritz Chervetille häviämällä tälle tyrmäyksellä seitsemännessä erässä 26. joulukuuta 1973 Zürichissä.
Tamias dorsalis
Tamias dorsalis tai Neotamias dorsalis on pienikokoinen maaoravien sukuun kuuluva jyrsijä.
Raudalu
Raudalu on asuinalue Nõmmen kaupunginosassa Tallinnassa. Sen pinta-ala on 180 hehtaaria ja väkiluku 742 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia.
YleX Aamu
YleX Aamu on YleX-radiokanavan aamuohjelma, jota lähetetään arkiaamuisin klo 6.30–10.00. Vuonna 2003 alkanutta YleX Aamua edelsi Radiomafian Aamu, joka aloitti vuonna 2000.
YleX Aamu lähetettiin myös televisiossa vuosina 2005–2007 Yle TV2:lla ja loppuaikoina YLE Extralla nimellä YLEKaX. Ohjelmassa näkyi videokuva YleX-radiokanavan studiosta ja kuului aamulähetys. Ohjelmaan kuului myös TV-chat, jonka viestejä juontajat kommentoivat. YLE Extra lähetti televisiossa lisäksi myös silloisen YleX Iltapäivä -lähetyksen.
Nykyisin YleX Aamua juontavat aiemmin Ylex iltapäivästä tutut Jenni Poikelus, Jere Pehkonen ja Mika Parikka.
Juontajat
Useat YleX:ltä tutut persoonat ovat vuosien varrella juontaneet YleX Aamua. Vuodesta 2003 ohjelmaa juonsivat Mikko "Peltsi" Peltola ja Juuso Myllyrinne. Ohjelman vakiohenkilöstöön kuului myös Juha Lahti ja Satu Kurvinen. Juuson ja Peltsin taival juontajaparina loppui vuonna 2004. Tämän jälkeen ohjelmaa juonsivat Peltola, Juha Lahti, Marja Hintikka ja Ilkka Uusivuori. Vuonna 2008 ohjelman juontajina aloittivat Tuomas Rajala ja Olli Junes. He kuitenkin lopettivat ohjelman juontamisen saman vuoden syyskuussa. Tämän jälkeen ohjelman juontajina aloittivat Matti Ylönen, Venla Kokkonen ja Juuso Pekkinen.
Vuoden 2010 alussa Venla Kokkonen siirtyi YleX:n X-Ryhmään (nykyisin Uuden musiikin iltavuoro) ja Tom Nylund aloitti aamuohjelmassa. Saman vuoden kesällä Juuso Pekkinen alkoi esiintyä myös televisiossa ja aamutiimiissä aloitti Hanne Kautto. Nylund lopetti YleX Aamussa 24. syyskuuta 2010. Tuolloin ohjelman juontajaksi palasi Ilkka Uusivuori. Hanne Kautto siirtyi 1. tammikuuta 2013 YleX:n yhteisömanageriksi ja hänen tilalleen aamuohjelmaan tuli Alma Hätönen. Matti Ylönen juonsi YleX Aamua viimeisen kerran 21. tammikuuta 2015 ja siirtyi Radio Novan aamujuontajaksi.
Ville "Viki" Eerikkilä ja Juuso "Köpi" Kallio juonsivat YleX Aamua liki seitsemän vuoden ajan. Kaksikon viimeinen YleX Aamu -lähetys kuultiin Tavastia-klubilta 1.7.2022.
Aavikkogaselli
Aavikkogaselli (Gazella dorcas) on Pohjois-Afrikassa Saharan ja Sahelin alueelta osiin Lähi-itää tavattava pienehkö gasellilaji. Kansainvälisen luonnonsuojeluliiton mukaan laji on vaarantunut.
Taksonomia
thumb|vasen|Aavikkogaselleja piirroksessa vuodelta 1894. Aavikkogaselli kuuluu nimensä mukaisesti sorkkaeläinten gasellien alaheimoon ja sukuun Gazella. Laji jaetaan joskus edelleen useisiin eri alalajeihin, mutta tehtyjen DNA-tutkimusten perusteella alalajijako ei ole selvä. Lajin kaksiosaisen tieteellisen nimen antoi Carl von Linné vuonna 1758.
Levinneisyys ja elinympäristö
Aavikkogasellin historiallinen esiintymisalue ulottui Sahelin ja Saharan alueilla Atlantilta Punaisellemerelle ja Välimereltä eteläiseen Saheliin. Nykyinen elinalue käsittää Marokon, Länsi-Saharan, Algerian, Libyan, Tunisian Egyptin, Mauritanian, Malin, Nigerin, Sudanin, Etiopian, Eritrean ja Somalian osia, sekä Siinain niemimaan kautta Israelin ja Jordanian osia. Laji on kadonnut Senegalista, jossa sitä nykyisin esiintyy vain aidatuille alueille tehtyinä istutuksina. Mahdollisesti laji on kadonnut myös Nigeriasta ja sen nykytilanne Burkina Fasossa on epäselvä.
Aavikkogasellia esiintyy kuivilla ja puolikuivilla alueilla hyvin erilaisissa ympäristöissä, kuten hiekkadyyneillä, soratasangoilla, wadeilla ja kivikkoalueilla. Laji välttää hyvin hiekkaisia alueita ja karuimpia aavikoita.
Elintavat
Aavikkogasellit ovat tavallisesti aktiivisia aamuisin, iltaisin ja öisin, Ne sieteävät hyvin kuumaakin säätä, mutta välttävät silti päivän kuumimpia tunteja. Niukkoina aikana gasellit esiintyvät pareittain, mutta parempina aikoina ne kerääntyvät suuremmiksi laumoiksi, joihin kuuluu yksi täysikasvuinen uros, useita naaraita ja jälkikasvua.
Kuivina kausina gasellien tärkeimpiin ravinnonölähteisiin kuuluvat esimerkiksi akaasiat, Maerua crassifolia, Nitraria retusa, Citrullus colocynthis, Chrozophora brocchiana, Leptadenia pyrotechnica ja Balanites aegyptiaca. Sadekausina ravinnoksi käytetään lajeja, kuten Panicum turgidum, okarennokkeja ja untuvaheiniä. Gasellit eivät tarvitse lainkaan varsinaisia veden lähteitä, vaan ne saavat kaiken nesteensä ravinnostaan.
Aavikkogasellit lisääntyvät yleensä syyskuun ja marraskuun välisenä aikana. Naaraat saavat yleensä vain yhden vasan, mutta myös kakssi vasaa on mahdollista. Vana nousee muutamassa tunnissa jaloilleen, mutta viettää ensimmäiset pari viikkoaan piilossa painaumissa tai esimerkiksi pensaiden suojassa emojen laiduntaessa lähettyvillä. Vasan alkaessa seurata emoaan se aloittaa myös kiinteän ravinnon syömisen. Kokonaan vierotukseen maidosta kuluu kolmisen kuukautta.
Uhat ja suojelu
Kansainvälinen luonnonsuojeluliitto eli IUCN on määritellyt nubianvuohen vaarantuneeksi lajiksi. Sen esiintymisalue on pienentynyt ja pilkkoutunut historiallisista mittakaavoistaan. Sen kantoja on verottanut esimerkiksi maanviljely, karjanhoito ja metsästys. Gaselleja tavataan useilla eri suojelualueilla eri puolilla lajin esiintymisaluetta. Laji menestyy suhteellisen hyvin vankeudessa ja etenkin Lähi-idässä on yksityisessä omistuksessa olevia gaselleja.
Zjuzdinin komit
Zjuzdinin komit ovat Venäjällä Kirovin alueen Afanasjevon piirissä asuva komipermjakkiryhmä. Sen nimitys perustuu Kaman sivujokeen Sjuzvaan. Komipermjakin kieleen kuuluva Zjuzdinin murre muodostaa siirtymämurteen komipermjakin ja komisyrjäänin välillä.
Seudulta tehdyt arkeologiset löydöt edustavat komipermjakkien 900–1300-lukujen Rodanovon kulttuuria. Perimätiedon mukaan asukkaat ovat paenneet Stroganoveja Gainyn seudulta 1500–1600-luvuilla. Myöhemmin Zjuzdinin komit elivät erillään muista komiryhmistä läheisessä yhteydessä alueen venäläiseen väestöön.
Neuvostoliiton vuoden 1926 väestönlaskennan mukaan Zjuzdinin komeja oli 10 200 henkeä, mutta sen jälkeen he ovat nopeasti sulautuneet venäläisiin. Vuoden 1989 väestönlaskennan mukaan Afanasjevon piirissä oli enää 318 komipermjakkia. Vuonna 2002 heitä rekisteröitiin 351 henkeä. Komipermjakin kieltä puhuu nykyään vain vanhin sukupolvi sekä osa keski-ikäisistä. Suuriin osa puhujista asuu Pašinon, Iljušin ja Moskovskajan kylissä.
Zjuzdinin komien perinteinen elinkeino on maanviljely. Sen lisäksi he harjoittivat metsästystä ja kalastusta ja kävivät ansiotöissä tehtailla. Neuvostoaikana suuren merkityksen saivat metsätyöt. Ortodoksien lisäksi ryhmään kuuluu myös vanhauskoisia.
Izumo (täsmennyssivu)
Izumo voi tarkoittaa:
Inkerman
Inkermanissa on kalkkikivilouhos, jonka valkoista kiveä viedään useisiin maihin.
Krimin sodan aikainen Inkermanin taistelu käytiin Britannian ja Ranskan sekä Venäjän keisarikunnan välillä 5. marraskuuta 1854 Inkermanin eteläpuolella lähellä Sevastopolia.
Kosmoceratops
Kosmoceratops richardsoni (nimen merkitys: ”koristeellinen sarvinaama”) on sukupuuttoon kuollut sarvinaamainen kasvinsyöjädinosaurus. Se eli myöhäisellä liitukaudella Laramidian mantereella, nykyisen Utahin alueella. Sen fossiilit löydettiin vuonna 2010 ja sen nimesi Scott D. Sampson. Sen tunnistaa muista dinosauruksista koristeellisen kallon perusteella.
Kuvaus
vasen|pienoiskuva|Kosmoceretopsin luuranko Kosmoceratopsin kallo on koristeellisin tunnettu dinosauruksen kallo. Silmien yläpuolella olevat sarvet olivat todella pitkät ja samalla myös tappavan terävät. Ne kaartuvat sivusuuntaan kallosta. Kosmoceratopsilla oli suhteessa muista ceratopseista lyhyin kaulus; se oli noin kaksi kertaa niin pitkä kuin se oli leveä.
Cosimo Pinto
thumb|Cosimo Pinto Cosimo Pinto (s. 14. maaliskuuta 1943 Novara) on entinen italialainen nyrkkeilijä ja olympiavoittaja.
Théophile Hamel
thumb|right|Théophile Hamel, omakuva
The Galley Slave
The Galley Slave on J. Gordon Edwardsin ohjaama yhdysvaltalainen mykkä draamaelokuva vuodelta 1915. Melodraaman pääosaa näyttelee Theda Bara. The Galley Slave on ohjaaja Edwardsin ja Baran ensimmäinen yhteistyö. He tekivät yhteensä 23 elokuvaa yhdessä. Draamaelokuva kertoo Francesca Brabaut’ista, joka haluaa kostaa pettävälle aviomiehelleen ja tuhota kaikkien häntä lähellä olevien miesten elämät. Sen sijaan Brabaut rakastuu mukavaan taiteilijaan.
The Galley Slaven käsikirjoituksen laativat Rex Ingram ja Clara Beranger Bartley Campbellin samannimisen näytelmän (1879) pohjalta. The Galley Slave kuvattiin elokuvan tuotanto- ja jakeluyhtiön Fox Film Corporationin studioilla New Jerseyn Fort Leessä. The Galley Slave sai Yhdysvaltain ensi-iltansa 29. marraskuuta vuonna 1915. Elokuvan oletetaan olevan kadonnut.
Théophile Hamel
Théophile Hamel (8. marraskuuta 1817 – 23. joulukuuta 1870) oli kanadalainen taidemaalari. Hän oli Antoine Plamondonin oppipoikana Québecissä 16–22-vuotiaana. Tämän jälkeen hän matkusti Eurooppaan, jossa hän opiskeli Roomassa. Hän avasi oman studionsa palattuaan Québeciin vuonna 1846. Seuraavana vuonna hän muutti kahdeksi ja puoleksi vuodeksi Montrealiin ennen asettumistaan vakituisesti Québeciin.
Hamel ansioitui muotokuvamaalarina, joka teki muun muassa kanadalaisten poliitikkojen virallisia muotokuvia.
Friedrichstadt-Palast
thumb|right|Friedrichstadt-Palast Friedrichstadt-Palast on 1984 rakennettu Berliinin Mittessä sijaitseva revyyteatteri, joka käyttää modernia näyttämötekniikkaa.
Ensimmäinen rakennus
right|thumb|Näkymä vanhasta Friedrichstadt-Palastista (oik.) [[Spree-joen rannalla]] Friedrichstadt-Palastin historia ulottuu aiempaan kauppahalliin, joka sijaitsi n. 200 metriä lounaaseen nykyisestä sijainnista, virallinen osoite oli vuonna 1867 Am Zirkus 1.
1873 rakennus muutettiin 5 000 istuinpaikan sirkusareenaksi. Seuraavina vuosikymmeninä Salamonskyn, Renzin ja Schumannin sirkus ilahdutti berliiniläisiä esityksillään.
1910 kauppahalli muutettiin suureksi areenaksi ja Max Reinhardt järjesti ensimmäiset teatteriesitykset. Reinhardt päätti uudistaa rakennuksen uutta käyttötarkoitusta varten ja antoi tämän tunnetun arkkitehdin Hans Poelzigin tehtäväksi. Rakennuksessa oli pyörivä näyttämö, jonka halkaisija oli 18 metriä ja jossa oli irrotettava etunäyttämö. Lisäksi käytössä oli moderni valaistus ja efektitekniikka.
1924 uusi johtaja Erik Charell esitti moderneja revyy-esityksiä ja toi taloon tähtiä, kuten the Comedian Harmonists ja La Jana. Natsivallan aikana teatteri sai uuden nimen: Theater des Volkes. Tällöin esitettiin porvarillisia operetteja.
Rakennus kärsi suurimmat vaurionsa 1945 vuoden alkupuolella toistuvien ilmahyökkäyksien johdosta. Sodan loputtua taiteilija Marion Spadoni avasi talon uudelleen toukokuussa 1945. Tällöin sitä kutsuttiin Palast Varietéksi ja sillä oli 3 500 istuinpaikkaa. Näyttämöllä esitettiin lasten esitys ensimmäistä kertaa.
Teatteri tänään
thumb|right|Friedrichstadt-Palast Tällä hetkellä Friedrichstadt-Palast on Euroopan suurin showpalatsi. Uusi Friedrichstadt-Palast avattiin 27. huhtikuuta 1984. Se on leveydeltään 80 metriä, pituudeltaan 110 metriä ja kattaa 195 000 kuutiometrin pinta-alan.
Friedrichstadt-Palastin suurta salia käytetään säännöllisesti esiintymistilana ja siellä on 1 895 istuinpaikkaa. Sen näyttämö on kooltaan 2 854 neliömetriä. Etunäyttämökaari on 24 metrin levyinen.
Friedrichstadt-Palastin ohjelmístoon kuuluu mm. lasten esitykset, vierailevat esitykset ja festivaaligaalat.
Harva hyvin kuolee
Harva hyvin kuolee (Her Privates We) on Frederic Manningin kirjoittama romaani, jonka tapahtumat sijoittuvat ensimmäisen maailmansodan rintamille Sommessa ja Acressa.
Kirja julkaistiin alun perin nimellä The Middle Parts of Fortune vuonna 1929 tekijänään salanimi ”Sotamies 19022”. Sitä painettiin ja myytiin yksityisesti alle 600 kappaletta. Alkuperäisen teoksen kieli oli ruokkoamatonta ja tuntui monista lähes rienaukselta, sillä sen kaikki sotilaat kiroilevat jatkuvasti. Miehissä ei ole sotilaallista intoa, isänmaallisuus ei innosta ja he pikemminkin sietävät kuin kunnioittavat upseereitaan. Kun ei olla taistelussa, miehiä kiinnostaa vain ruoka, juoma ja seksi. Kotirintamasta todetaan vain, että ”ne ei välitä vittuakaan mitä meille tapahtuu”.
Tamias durangae
Tamias durangae tai Neotamias durangae on maaoravien sukuun kuuluva jyrsijä, joka on kotoperäinen Meksikossa.